చౌలపల్లి ప్రతాపరెడ్డి

చౌలపల్లి ప్రతాపరెడ్డి, మహబూబ్ నగర్ జిల్లాకు చెందిన రాజకీయ నాయకుడు. ఇతను జూలై 7, 1956న  షాద్‌నగర్ మండలం దూసకల్ గ్రామంలో వ్యవసాయ కుటుంబంలో జన్మించాడు. బి.కాం. వరకు విద్యనభ్యసించాడు. 1994లో రాజకీయాలలో ప్రవేశించి కాంగ్రెస్ పార్టీలో చేరాడు. 1995 స్థానిక సంస్థల ఎన్నికలలో షాద్‌నగర్ జిల్లా పరిషత్తు ప్రాదేశిక నియోజకవర్గం నుంచి ఎన్నికయ్యాడు. 2002 నుండి 2004 వరకు బ్లాక్ కాంగ్రెస్ అధ్యక్షుడిగా పనిచేశాడు. 2009 శాసనసభ ఎన్నికలలో షాద్‌నగర్ అసెంబ్లీ నియోజకవర్గం నుంచి 9838 ఓట్ల మెజారిటీతో ఎన్నికయ్యాడు. ప్రతాప్ రెడ్డి 2014, 2018 శాసనసభ ఎన్నికలలో పోటీ చేసి ఓడిన తర్వాత కాంగ్రెస్ పార్టీకి రాజీనామా చేసి అధికార పార్టీ బీఆర్ఎస్ పార్టీలో 2019 మార్చి 22న చేరాడు.

ప్రతాప్ రెడ్డి 2023లో జరిగే తెలంగాణ సార్వత్రిక ఎన్నికల్లో బీఆర్ఎస్ పార్టీ టికెట్ దక్కకపోవడంతో 2023 అక్టోబరు 20న ఆమె బీఆర్ఎస్ పార్టీకి రాజీనామా చేసి కోరుట్ల కాంగ్రెస్ విజయభేరి యాత్ర క్యాంప్‌లో రాహుల్ గాంధీ సమక్షంలో కాంగ్రెస్ పార్టీలో చేరాడు.

కుటుంబం
ప్రతాపరెడ్డి భార్య చరిత, ఈమె సాధారణ గృహిణి. అన్న కృష్ణారెడ్డి, వదిన అరుంధతి గ్రామ సర్పంచులుగా పనిచేశారు.

మూలాలు

వెలుపలి లంకెలు 

1956 జననాలు
జీవిస్తున్న ప్రజలు
రంగారెడ్డి జిల్లా రాజకీయ నాయకులు
రంగారెడ్డి జిల్లా నుండి ఎన్నికైన ఆంధ్రప్రదేశ్ శాసన సభ్యులు